Bernt Stangholm

Bernt Kristoffer Stangholm (født 19. mars 1920, død 9. oktober 2012 på Sandøya i Tvedestrand) var en norsk jurist og diplomat.

Stangholm vokste opp i Risør som sønn av en hvalfanger, og dro selv til sjøs som 17-åring. Han arbeidet da blant annet mellom Singapore og Japan. Han var fargeblind og kunne derfor ikke la seg verve til marinen. Han returnerte til land og var lærer i handelsfag.

I 1947 begynte han i Utenriksdepartementet (UD). De første årene var han ansatt ved UDs kontorer i London, og kombinerte oppholdet der med å ta juridisk embedseksamen. Han flyttet deretter over havet til generalkonsulatet i New York, og ble deretter generalkonsul i Minneapolis.

Etter noen år som ambassadesekretær ved FN-delegasjonen i New York ble han i 1972 utnevnt som sekretær til Stortingets utenrikskomité. I 1975 ble han utnevnt som ambassaderåd ved den norske ambassaden i Washington. Fra 1982 til 1985 var han generalkonsul i Los Angeles før han i tiden 1985-1988 var ambassadør i Teheran.

Stangholm døde på Sandøya i Tvedestrand i oktober 2012.

 Referanser 
tvedestrandsposten (10. oktober 2012): Bernt Stangholm er død, hentet 18. oktober 2012

Kategori:Norges ambassadører til Iran
Kategori:Norske jurister
Kategori:Personer fra Tvedestrand kommune